ราชกิจจาฯ ออกหลักเกณฑ์ช่วยเหลือผู้ติดเชื้อ”โควิด-19″-ประกาศเป็นผู้ป่วยฉุกเฉิน
ราชกิจจาฯ ออกหลักเกณฑ์ช่วยเหลือผู้ติดเชื้อ"โควิด-19"-ประกาศเป็นผู้ป่วยฉุกเฉิน
ราชกิจจาฯ ออกหลักเกณฑ์ช่วยเหลือผู้ติดเชื้อ"โควิด-19"-ประกาศเป็นผู้ป่วยฉุกเฉิน
4 มี.ค. 2563

ผู้สื่อข่าวรายงานว่า ในวันนี้ (4 มี.ค.63) เว็บไซต์ราชกิจจานุเบกษา เผยแพร่ประกาศกระทรวงสาธารณสุข เรื่อง กำหนดผู้ป่วยฉุกเฉินโรคติดต่ออันตรายตามกฎหมายว่าด้วยโรคติดต่อ กรณีโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19)) ให้ผู้ป่วยโรคโควิด 19 ซึ่งเป็นโรคติดต่ออันตรายตามกฎหมายว่าด้วยโรคติดต่อเป็นผู้ป่วยฉุกเฉิน ซึ่งจำเป็นต้องได้รับการรักษาพยาบาลโดยฉุกเฉินจากสถานพยาบาลตามมาตรา 36 แห่งพระราชบัญญัติสถานพยาบาลพ.ศ. ๒๕๔๑ ซึ่งแก้ไขเพิ่มเติมโดยพระราชบัญญัติสถานพยาบาล (ฉบับที่ 4) พ.ศ. 2559
อีกทั้งเผยแพร่ประกาศกระทรวงสาธารณสุข เรื่อง หลักเกณฑ์ วิธีการ และเงื่อนไขการช่วยเหลือเยียวยาแก่ผู้ป่วยฉุกเฉินโรคติดต่ออันตราย ตามกฎหมายว่าด้วยโรคติดต่อ กรณีโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19)) การระดมทรัพยากรและมีส่วนร่วมในการช่วยเหลือเยียวยา และการจัดให้มีการส่งต่อผู้ป่วยไปยังสถานพยาบาลอื่น ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
โดยมีรายละเอียดตามเอกสารที่แนบมา คลิกดูฉบับเต็ม